คู่มือสำหรับมือใหม่

## เคล็ดลับเพิ่มค่าพลังอย่างรวดเร็ว

#### 1.ทำเควสท์เนื้อเรื่องหลักให้ครบ

ขณะทำเควสท์หลักในแต่ละภารกิจ จะทำให้เข้าใจเนื้อเรื่องของเกม TS5 มากยิ่งขึ้น และเมื่อผ่านเควสท์หลัก ตัวละครจะได้รับค่าประสบการณ์เป็นจำนวนมากเพื่อใช้ในการอัพเกรดค่าพลังอีกด้วยครับ

#### 2.ภารกิจ

สำหรับภารกิจ จะแสดงแสดงให้เห็นถึงเควสท์ที่กำลังทำและทำสำเร็จไปแล้ว และยังสามารถใช้บันทึก TS ในการกำหนดตำแหน่งวาร์ปเพื่อไปทำเควสท์ได้ในทันที เพื่อเป็นการประหยัดเวลา

#### 3.ด่านสายหลัก

สำหรับเควสท์นั้นจะมีด่านสายหลักและแบบยาก ซึ่งการเล่นด่านสายหลักไปเรื่อย ๆ จะได้รับไอเทมสำหรับอัพยศเป็นจำนวนมาก

#### 4.อัพเกรดการ์ด

   หากปลดล็อคเนื้อเรื่องการ์ดเรียบร้อยแล้วจะสามารถอัพเกรดระดับเพื่อเพิ่มความสามารถของการ์ดนั้น ๆ ได้โดยการใช้การ์ดอัพเกรด ซึ่งการ์ดอัพเกรดจะแบ่งออกเป็น 4 ระดับด้วยกันยิ่งระดับสูงยิ่งเพิ่ม EXP ให้กับตัวละครมาก

#### 5.สกิลอาชีพ

สามารถเปิดได้จากปุ่มฝึกฝน เมื่ออัพเกรดสกิลจะสามารถเพิ่มพลังรบได้เป็นอย่างมาก แต่จำเป็นต้องใช้หนังสือสกิลในการอัพเกรด ซึ่งหนังสือสกิลสามารถหาได้จากการกิจ, กิจกรรม และไอเทมมอลล์เป็นต้น

#### 6.พรสวรรค์อาชีพ

สามารถเปิดได้ที่ระบบฝึกฝน เมื่อทำภารกิจสำเร็จจะได้รับคะแนนดาวเพื่อนำมาสามารถอัพเกรดความสามารถผู้เล่นได้ ซึ่งสกิลจะแตกต่างออกไปตามอาชีพของตัวละครหลัก

#### 7.ระบบความสำเร็จ

เมื่อบรรลุความสำเร็จแล้วผู้เล่นจะได้รับค่าตอบแทนเป็นจำนวนมาก โดยสามารถไปรับไอเทมได้ที่ระบบความสำเร็จ โดยในบางภารกิจจะได้รับค่า VIP ด้วย ซึ่งค่า VIP จะได้รับความช่วยเหลือหลาย ๆ อย่างจากระบบภารกิจสมาคมพ่อค้าอีกด้วย

## เคล็ดลับการต่อสู้

#### 1.ระบบกล่องหลู่ปาน

เมื่อตัวละครมีเลเวลถึง 12 แล้วเปิดหน้านี้ได้ที่หน้าต่างหลักโดยโหมดนี้จะอยู่ที่มุมขวาบนของหน้าจอ ผู้เล่นสามารถใช้ค่าแอคทีฟ (ไอเทมค่าแอคทีฟเป็นรูปน้ำเต้า) ซึ่งเมื่อใช้ระบบนี้ผู้เล่นจะได้รับไอเทมและค่าประสบการณ์เรื่อย ๆ จนกว่าค่าแอคทีฟจะหมด แม้ว่าจะปิดตัวเกมไปแล้วระบบก็ยังจะทำงานอยู่จนกว่าค่าแอคทีฟจะหมดไป

#### 2.การใช้ค่าแอคทีฟ

ระบบกล่องหลู่ปาน ทุก ๆ ค่าแอคทีฟจะใช้เวลา 1 นาทีต่อ 1 ค่าแอคทีฟ โดยระบบจะปิดทำงานเมื่อค่าแอคทีฟหมด

#### 3.การเพิ่มค่าแอคทีฟ

การฟื้นฟูค่าแอคทีฟจะฟื้นฟูตอนเวลา 00.00 น. ตามเลเวล VIP ของผู้เล่นโดยผู้เล่นสามารถใช้ไอเทมหรือ Gold ช่วยเสริมได้

#### 4.ขุนพลออกศึก

ตัวละครสามารถใช้ขุนพลในค่ายกลได้ โดยค่ายกลนั้นจะมีขนาดพื้นที่ 3x3 ช่อง ผู้เล่นสามารถเลือกขุนพลได้สูงสุดจำนวน 6 คนด้วยกัน (รวมตัวละครหลัก)

#### 5.การควบคุมขุนพลเวลาออกศึก

ผู้เล่นสามารถบังคับขุนพลหลักและขุนพลรองได้ ว่าจะให้ใช้ความสามารถอะไร ส่วนขุนพลอื่นที่ไม่ใช่ขุนพลหลักและขุนพลรอง จะถูก AI ควบคุมและปล่อยสกิลอัตโนมัติ

#### 6.ค่ายกล

การติดตั้งค่ายกลนั้นจะเพิ่มความสามารถพิเศษให้กับขุนพลที่ออกรบได้ ค่ายกลหายากบางส่วนสามารถเพิ่มโบนัสเป็นจำนวนมากให้กับขุนพลในตำแหน่งนั้น ๆ เช่นในรูปคือค่ายกล "สามพรสวรรค์ฟ้าดิน" ความสามารถคือ

1.เพิ่ม INT ให้ขุนพลทุกคน 22%

2.ขุนพลแถวหลัง Magic ATK + 30%

3.ขุนพลแถวกลางหลัง Breakthrough + 26% เป็นต้น

#### 7.การฝึกค่ายกล

สามารถไปหาหัวหน้าโรงเรียนฝึกที่เมืองจั่วเพื่อเปิดหน้าฝึกฝนได้ จำเป็นต้องส่งขุนพลที่มีค่ายกลเพื่อไปฝึกฝน ยิ่งขุนพลที่ส่งไปมีระดับสูงและเลเวลสูง ค่าประสบการณ์ที่ได้รับหลังจากฝึกค่ายกลเสร็จจะยิ่งได้รับมากขึ้น ขุนพลบางส่วนที่มีความสามารถพิเศษในการฝึกค่ายกล จะทำให้การฝึกค่ายกลใช้พลังงานเพียงครึ่งเดียวเท่านั้น

## ขุนพล

#### 1.ตามหา

ผู้เล่นสามารถใช้ระบบตามหา เพื่อหาขุนพลใหม่ ๆ หรือว่าไอเทมหายากได้ ซึ่งระบบตามหานั้่นจะอยู่ที่หน้าจอหลัก ซึ่งจะต้องใช้ Gold ในการตามหา โดยจะมีแบ่งออกเป็นพื้นที่ ๆ โดยแต่ละพื้นที่นั้นจะมีโอกาสได้รับขุนพลที่แตกต่างกันออกไปอีกด้วย

#### 2.ของขึ้นชื่อประจำท้องถิ่น

ในระบบตามหานั้นหากเรามีไอเทมของขึ้นชื่อประจำท้องถิ่น จะสามารถนำไปส่งคืนให้เมืองนั้น ๆ ได้ ยิ่งนำไปส่งให้เยอะ จะทำให้เราได้สิทธิพิเศษจากเมืองนั้น ๆ เวลาตามหาขุนพลอีกด้วย อาทิเช่น เพิ่ม % ในการตามหาขุนพลนั่นเอง

#### 3.กระบวนทัพขุนพล

ผู้เล่นสามารถกดที่ปุ่ม "กระบวนทัพ" เพื่อจัดตำแหน่งขุนพลในกระบวนทัพของท่าน ตามตาราง 3x3 ช่อง ซึ่งตำแหน่งการวางขุนพลในกระบวนทัพจะค่อนข้างมีผลเป็นอย่างมากในการสู้รบ เพราะหากวางตำแหน่งที่ดี จะทำให้ไม่โดนสกิลของศัตรูได้

#### 4.ตำแหน่งสนับสนุน

หลังจากจัดกระบวนทัพเรียบร้อยแล้ว จะมีให้เลือกตำแหน่งสนับสนุนอีกด้วย โดยจะสามารถเพิ่มขุนพลในตำแหน่งสนับสนุนได้ถึง 6 คนด้วยกัน ซึ่งตำแหน่งสนับสนุนนั้นจะไม่ได้อยู่ในกระบวนทัพ แต่ขุนพลในกระบวนทัพจะได้รับค่าสเตตัสเพิ่มอีกด้วย อีกทั้งยังมีโบนัสเพิ่มให้หากเป็นขุนพลที่เป็นคู่หูกันหรือว่าเข้ากลุ่มกันอีกด้วย ยกตัวอย่างเช่น หากในทีมมีขุนพลเป็น กวนอู, เตียวหุย, เล่าปี่ จะทำให้ได้รับค่าสเตตัสเพิ่ม

#### 5.ข้อมูลขุนพล

สามารถเปิดดูที่ปุ่มขุนพลที่อยุ่ที่หน้าจอหลัก โดยจะสามารถดูอุปกรณ์ที่ใส่, เลเวล, พลังรบ, ตำแหน่งขุนนาง, อาชีพ และประเภททหาร เป็นต้น

#### 6.คำอธิบายค่าสเตตัสหลัก

ค่าสเตตัสหลักมีอยู่ 5 ค่าสเตตัสดังต่อไปนี้

พลังต่อสู้ (Str) - ส่งผลต่อพลังโจมตีกายภาพ

สติปัญญา (Int) - เพิ่มพลังโจมตีเวทย์และปริมาณการรักษา

การออกคำสั่ง (General Rate) - มีผลต่อ HP และ พลังโจมตี&พลังป้องกันกายภาพ

กิจการภายใน (Interior) - มีผลต่อพลังโจมตีเวทย์, ฟื้นฟู HP และกำลังใจทหาร

ความว่องไว (Agility) - มีผลต่อความเร็ว, ความแม่นจำ และการหลบการโจมตี

#### 7.คำอธิบายค่าการต่อสู้

ในการต่อสู้นั้นนอกจากค่าสเตตัสหลัก 5 ค่าแล้วจะมีค่าสเตตัสอื่น ๆ ที่แยกย่อยออกไปอีกมากมาย ดังต่อไปนี้

1.ปริมาณเลือด HP - หากค่า HP หมดจะต้องออกจากการต่อสู้

2.โจมตีกายภาพ - พลังโจมตีกายภาพของขุนพลจะมีผลต่อการโจมตีทั่วไปของสกิลกายภาพ

3.โจมตีเวทย์ - พลังโจมตีเวทย์ของขุนพลจะมีผลต่อการโจมตีทั่วไปของสกิลเวทย์

4.ป้องกัน - พลังป้องกันของขุนพล จะลดความเสียหายจากการโดนโจมตี

5.ปริมาณการรักษา - ปริมาณการรักษาของขุนพล มีผลต่อการรักษาผู้อื่นและการฟื้นฟูปริมาณเลือดของผู้ถูกรักษา

6.ความเร็ว - ความเร็วการเคลื่อนที่ของขุนพล มีผลต่อลำดับก่อนหลังในการเริ่มการต่อสู้ ความเร็วยิ่งมากจะได้โจมตีก่อน

7.ความแม่นยำ - ค่าความแม่นยำยิ่งมีมาก จะยิ่งทำให้โจมตีไม่พลาดเป้า

8.หลบหลีก - ทำให้หลบหลีกการโจมตีของศัตรูได้โดยจะคำนวนกับค่าความแม่นยำของศัตรู

9.อัตราการโจมตีกลับ - มีโอกาสโจมตีปกติสวนกลับแก่ศัตรู และขุนพลจะต้องมีสกิลประเภทโจมตีกลับจึงจะสามารถโจมตีได้

10.อัตราเฝ้ารักษา - จะคุ้มครองขุนพลฝ่ายเราเมื่อโดนศัตรูโจมตี ขุนพลจะต้องมีสกิลประเภทเฝ้ารักษาจึงจะเริ่มการเฝ้ารักษาได้

11.ปกป้องลดความเสียหาย - เมื่อเฝ้ารักษาสำเร็จจะลดค่าพิเศษทั้งหมด

12.เพิ่มความเสียหาย - จะเพิ่มค่าพิเศษบางอย่างในการโจมตีทั้งหมด

13.ลดความเสียหาย - จะหักแต้มพิเศษเมื่อสร้างความเสียหายใส่ศัตรู

14.ความแม่นยำสถานะ - เพิ่มอัตราการติดสถานะเมื่อโจมตีใส่ศัตรู

15.ต้านทานสถานะ - ลดโอกาสการติดสถานะจากการโดนศัตรูโจมตี

16.ค่าเจาะเกราะ - จะทำให้ศัตรูโดนโจมตีแรงขึ้นและลดค่าเกราะจากศัตรู

17.ค่าเจาะเกราะเพิ่มความเสียหาย - เพิ่มค่าความเสียหายแบบพิเศษ

18.ค่าปกป้องเกราะ - ทำให้ต้านทานต่อค่าเจาะเกราะของศัตรู

19.ต้านทานลดความเสียหาย - ลดค่าความเสียหายทั้งหมด

20.กำลังใจทหาร - ค่านี้จะรวบรวมจากการโจมตีในแต่ละรอบ เมื่อกำลังใจทหารเต็มจะสามารถปล่อยสกิลสังหารได้

21.เริ่มลงมือ - เพิ่มความเร็วในการโจมตีรอบแรกแบบพิเศษ ผู้ที่มีค่านี้สูงจะได้ลงมือก่อน

#### 8.สกิลขุนพล

สามารถดูข้อมูลสกิลได้ที่ขุนพลและสามารถอัพเกรดสกิลของขุนพลได้โดยการใช้เหรียญเงินภายในเกม ระดับของสกิลจะสามารถอัพได้ถึงระดับเดียวกันกับเลเวลของขุนพล ขุนพล 1 คนจะมีสกิลอยู่อย่างแน่นอน 5 สกิล สำหรับบางสกิลจะมีเฉพาะบางขุนพลเท่านั้นและบางสกิลจะสามารถส่งต่อให้กับขุนพลอื่นได้

#### 9.อัพเกรดเลเวล

สามารถอัพเกรดเลเวลของขุนพลได้โดยการกดไปที่ปุ่มฝึกฝน การอัพเกรดขุนพลนั้นจะต้องใช้ความดีความชอบของกองทัพและเหรียญทองแดง ซึ่งสามารถหาได้จากการผ่านด่าน, กิจกรรม และ ภารกิจเป็นต้น และสามารถอัพเกรดเลเวลให้กับขุนพลได้เท่ากับระดับเลเวลของผู้เล่นเท่านั้น

#### 10.เลื่อนตำแหน่ง

การเลื่อนตำแหน่งขุนพล สามารถไปที่ปุ่มอัพเกรด โดยการเลื่อนตำแหน่งนั้นจะต้องใช้ไอเทมตำแหน่งขุนนาง สามารถหาได้จากกิจกรรม, การผ่านด่าน และ ภารกิจเป็นต้น

### 11.การฝึกขุนพล

เมื่อตัวละครถึงเลเวล 19 แล้ว จะสามารถเปิดดูได้ที่ปุ่มฝึกฝน ซึ่งจะสามารถเพิ่มค่าสเตตัสให้กับขุนพลนั้น ๆ ได้โดยจะมีสุ่มขุนพลหายากออกมาเพื่อช่วยเราฝึกฝน แต่ละขุนพลจะเพิ่มค่าสเตตัสไม่เหมือนกันและได้แต้มไม่เท่ากันแตกต่างกันออกไป

#### 12.รับช่วงสกิล

เมื่อตัวละครถึงเลเวล 26 แล้ว จะสามารถเปิดระบบรับช่วงสกิลได้โดยระบบนี้จะอยู่ในหน้าฝึกฝน ซึ่งระบบนี้จะทำให้สามารถนำสกิลของขุนพลอื่นย้ายมาอีกขุนพลนึงได้ ซึ่งจะทำให้ขุนพลของเราได้รับสกิลอื่นมาเพื่อทำให้การจัดทัพนั้นหลากหลายมากยิ่งขึ้น

#### 13.จับเชลยศึก

สกิลจับนั้นจะมีเฉพาะตัวละครหลักของเราเท่านั้น ซึ่งสามารถจับขุนพลที่เจอในสนามต่อสู้ทั่วไปได้ ตัวละครที่สามารถจับได้นั้นจะมีเครื่องหมายไอคอนปรากฏอยู่บนหัว มีโอกาสที่จะพบขุนพลชื่อดังตามสนามต่อสู้ทั่วไปแต่โอกาสที่จะเจอน้อย ปริมาณ HP ที่เหลือจะมีผลต่อการจับ ยิ่งเลือดของเป้าหมายเหลือน้อยจะมีโอกาสจับได้ง่ายขึ้น ตัวผู้เล่นจะต้องมีเลเวลมากกว่าขุนพลที่จะจับ เมื่อจับสำเร็จขุนพลจะเป็นเชลยศึกรอการลงโทษที่คุกใต้ดิน

#### 14.คุกใต้ดิน

สามารถไปหาผู้คุมคุกใต้ดินได้ โดยจะมีฟังก์ชั่นให้ใช้งาน 3 ประเภทคือ

1.เชิญชวน - โดยการใช้ไอเทมที่กำหนดไว้ มีโอกาสล้มเหลว หากชวนล้มเหลวจะไม่สามารถเชิญชวนได้อีกในวันนั้น จะต้องรอชวนใหม่ในวันถัดไป

2.ให้สินบน - ใช้ไอเทมที่กำหนดไว้ พร้อมกับ Gold โอกาสสำเร็จ 100% แต่จะต้องใช้จำนวน Gold เท่ากับค่าชื่อเสียงของขุนพลนั้น ๆ

3.ปล่อยตัว - จะได้รับไอเทมและ Coin เป็นการชดเชย